Document ID: 31986D0336

Title and Content:
***** ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουνίου 1986 για την έγκριση προσθήκης στο πρόγραμμα σχετικά με τον τομέα των σπόρων προς σπορά και φυτών προς φύτευση στη Γαλλία σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στη γαλλική γλώσσα είναι το μόνο αυθεντικό) (86/336/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3827/75 (2), και ιδίως το άρθρο 5, Εκτιμώντας: ότι, στις 28 Νοεμβρίου 1985, η γαλλική κυβέρνηση διαβίβασε προσθήκη στο πρόγραμμα που είχε εγκριθεί με την απόφαση 80/1316/ΕΟΚ της Επιτροπής (3) σχετικά με τον τομέα των σπόρων προς σπορά και φυτών προς φύτευση στη Γαλλία, και ότι παρείχε συμπληρωματικά στοιχεία στις 8 Απριλίου 1986· ότι η εν λόγω προσθήκη αποσκοπεί στην ορθολογική οργάνωση, τον εκσυγχρονισμό και την επέκταση των δυνατοτήτων επεξεαργασίας, ανάλυσης, συσκευασίας και εμπορίας στον τομέα των σπόρων προς σπορά και φυτών προς φύτευση, κατά τρόπο ώστε να ληφθούν υπόψη οι απαιτήσεις των καταναλωτών, να βελτιωθεί η κατάσταση του τομέα και να αξιοποιηθούν τα προϊόντα αυτά· ότι, κατά συνέπεια, τούτο αποτελεί πρόγραμα κατά την έννοια του άρθρου 2 του κανονισμού (ΕΟΚ) αριθ. 355/77· ότι τα στοιχεία σχετικά με τα μηχανήματα συγκομιδής τα οποία περιέχονται στο πρόγραμμα δεν είναι προς το παρόν αρκετά για να οδηγήσουν σε ευνοϊκή απόφαση της Επιτροπής, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 355/77· ότι η προσθήκη περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, πράγμα το οποίο δείχνει ότι μπορούν να επιτευχθούν οι στόχοι που αναφέρονται στο άρθρο 1 του εν λόγω κανονισμού στον τομέα των σπόρων προς σπορά και φυτών προς φύτευση· ότι η προθεσμία που έχει καθοριστεί για την εφαρμογή των προστιθέμενων διατάξεων δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η προσθήκη στο πρόγραμμα σχετικά με τον τομέα των σπόρων προς σπορά και φυτών προς φύτευση, που διαβίβασε η γαλλική κυβέρνηση στις 28 Νοεμβρίου 1985 και συπλήρωσε στις 8 Απριλίου 1986 σύμφωνα με τον κανονισμό (ΕΟΚ) αριθ. εγκρίνεται, εξαιρουμένων των επενδύσεων για μηχανήματα συγκομιδής. Άρθρο 2 Η παρούσα απόφαση απευθύνεται στη Γαλλική Δημοκρατία. Βρυξέλλες, 24 Ιουνίου 1986.

Classification Labels:
322
321

Label Descriptions:
{"322": "Διαχείριση", "321": "ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ"}

EuroVoc IDs (Original): 1154
2014
5268

EuroVoc IDs (Expanded): 1154
2014
5268

Dataset Source: meu

Split: train